פרשני ערוץ הספורט אבי מלר ונדב יעקבי, יוצאים בימים אלו במופע משותף בתיאטרון צוותא -"הכדור הוא הגול". הכל התחיל כשאבי מלר, חובב תיאטרון מושבע חלם על מופע משותף וסיפר על חלומו לחברו הקרוב נדב יעקבי. נדב, שבמת התיאטרון אינה התפאורה הטבעית שלו, התנגד קצת בתחילה, אך מלר שמכיר את חברו כבר אי אילו שנים, ניסה, שכנע והתוצאה - מופע אמיתי, מרתק וייחודי - על במת תיאטרון צוותא.
במופע, מלהטטים השניים בקהל, מגלים סודות, רבים ביניהם, משלימים, ומספרים על הכל - כל מה שלא הספקתם לראות באולפן, כל מה שלא תקראו באינטרנט, ההצלחות, הכישלונות, הפדיחות, סיפורים אישיים יותר ופחות, והעיקר - מהפנטים את הקהל בדרכם המיוחדת.
מלר ויעקבי הם חברים כבר 25 שנים - אבל לא חושבים אותו הדבר בכלל. הם דומים – אבל על הבמה תבינו כמה הם בעצם לא. הם רציניים - אבל הבמה מפיקה מהם מופע אינטליגנטי, שמשלב בידור, צחוק, סטנד-אפ ותשובות על כל מה שמאחרי הקלעים.
שעה וחצי של תענוג צרוף, בידור איכותי לכל אוהד כדורגל ולכל חובב ספורט, אך לא רק! וזו אולי ההזדמנות למי שעד עתה לא הבין על מה המהומה ולמה הגברים צורחים בלילה למול הטלוויזיה - להבין לפחות קצת. כך שגם אנשים - ונשים - שאינם נחשבים לחובבי ספורט מושבעים, יוכלו ליהנות ולהחכים.
המופעים הקרובים יתקיימו בימי שישי בצהריים בתיאטרון צוותא. הפקה: תיאטרון צוותא בשיתוף עם משרד פשבר. במאי: איתמר וייס.כרטיסים למופעים ניתן להשיג בקופת תיאטרון צוותא ובמשרד הכרטיסים פשבר.